செல்லாண்டியம்மன் கோவில் மாயனூரைச் சுற்றியுள்ள மக்களுக்குப் புனிதத் தலமாக விளங்குகிறது. இங்குள்ள அம்மன் தலையைச் சாய்த்த வண்ணம் அமைந்து காட்சியளிக்கிறது. இக்கோயில் பொன்னர்-சங்கர் வாழ்க்கை வரலாற்று நிகழ்வுடன் தொடர்புடையதாகவும், பொன்னர்-சங்கரின் குல தெய்வமாகவும் விளங்கியுள்ளது. இவ்வரலாறு தொடர்பாக தமிழக முன்னாள் முதல்வர் மு.கருணாநிதி எழுதிய நூலின் வழி பல தகவல்களை அறியமுடிகிறது. இங்கு ஆண்டுதோறும் ஆடி மாதம் 18-ம் நாள் ஆடிப்பெருக்கு விழா கொண்டாடப்படுகிறது. இவ்விழாவில் காவிரியில் புனித நீராடி அம்மனை வணங்கி இறையருளைப் பெறுகின்றனர். தாங்கள் மேற்கொண்டு இருக்கும் தொழில் செயல்களில் அமைதியும், மகிழ்ச்சியும் வாழ்வில் முன்னேற்றமும் அடைவதற்கு காவிரித்தாயையும், செல்லாண்டி அம்மனையும் வணங்கி மகிழ்கின்றனர்.

இக்கோயில் மட்டுமின்றி கீழமாயனூரில் தானாய் வளர்ந்த மாரியம்மன் கோவிலும், கிளிஞ்சநத்தத்தில் திருமாரியம்மன் கோவிலும் அமைந்துள்ளது. இங்கு ஏப்ரல் அலலது மே மாதங்களில் ஐந்து நாள் திருவிழா கொண்டாடப்படுகிறது.

காவிரி ஆறு
கல்வி நிலையங்கள்
கோவில்கள்
அமைவிடம்